**Lantion tietokonetomografiatutkimus lapselle**

Lapsellesi on varattu lantion alueen tietokonetomografiatutkimus. Kuvaaminen on kivutonta; laite pitää ainoastaan hiukan ääntä kuvauksen aikana. Tietokonetomografia (lyhenne CT tai TT) on röntgenkuvausmenetelmä, jolla saadaan leikekuvia kehosta. Kuvauksessa käytetään röntgensäteitä.

**Tutkimukseen valmistautuminen**

Lapsesi voi syödä ja ottaa säännöllisesti käytettävät lääkkeet normaalisti. Kuvaus edellyttää liikkumattomuutta, joten tarvittaessa lapselle annetaan etukäteen rauhoittava esilääke. Ennen kuvausta raskauden mahdollisuus kysytään sukukypsässä iässä olevilta tytöiltä (≥12 v.).

**Tutkimuksen suorittaminen**

Kokonaisuudessaan tutkimus kestää valmisteluineen noin 10 minuuttia, mutta varsinainen kuvausvaihe muutaman minuutin. Röntgenhoitaja kertoo suoritettavasta tutkimuksesta, auttaa lapsen kuvausasentoon ja suorittaa kuvauksen röntgenlääkärin ohjeiden mukaan. Röntgenlääkäri antaa kuvista lausunnon.

Kuvausvaiheen aikana lapsen tulee maata kuvauspöydällä selällään mahdollisimman liikkumatta, koska liike aiheuttaa kuviin epätarkkuutta. Kuvausalueen ulkopuolella käytetään sädesuojia.

Tarvittaessa lapsen vanhempi (tai muu aikuinen saattaja) voi olla tutkimushuoneessa lapsen tukena. Raskaana oleva ei kuitenkaan voi olla avustajana kuvauksen aikana.

**Tutkimuksen jälkeen huomioitavaa**

Tutkimuksen jälkeen lapsi saa syödä ja juoda normaalisti. Tuloksen tehdystä tutkimuksesta saat lastasi hoitavalta lääkäriltä.

Tietokonetomografiatutkimuksia tehdään

Yhteystiedot

Tietokonetomografiatutkimuksia tehdään:

Oulun yliopistollinen sairaala (OYS) Kajaanintie 50, Oulu:

* F-kuvantaminen (keskusröntgen), **sisäänkäynti N,** sijainti **N4**, 1. kerros, aula 1.
* B-kuvantaminen, **B-rakennus**, 0-kerros. Ilmoittaudu odotusaulan itseilmoittautumislaitteella.

Mikäli sinulla on kysyttävää tästä tutkimuksesta, voit soittaa sille röntgenosastolle, jonne lapsesi aika on varattu (ilmoitetaan kutsukirjeessä).

Keskusröntgen puh.08 - 315 3208 B-kuvantaminen puh.08 - 315 2254

Isommille lapsille tehdään tietokonetomografiatutkimuksia myös:

Oulaskankaan sairaalan röntgen, Oulaistenkatu 5, Oulainen (A-ovi, 1. kerros),

puhelin: 08–315 7619

Raahen sairaalan röntgen, Rantakatu 5, Raahe (pääsisäänkäynti S1), puhelin: 08-669 2618

Kuusamon röntgen, Raistakantie 1 a, 93600 Kuusamo, puhelin: 040-5497668